open-index/open-wikipedia-markdown huggingface dataset:
Το Σπίτι της Μπερνάρντα Άλμπα

***Το σπίτι της Μπερνάρντα Άλμπα***  (ισπανικά: *La Casa de Bernarda Alba. Drama de mujeres en los pueblos de España*) είναι θεατρικό έργο του Ισπανού συγγραφέα και ποιητή Φεδερίκο Γκαρθία Λόρκα. Είναι το τελευταίο έργο που έγραψε ο Λόρκα το 1936, λίγο πριν τη δολοφονία του, και παρουσιάστηκε για πρώτη φορά το 1945. Μαζί με τη "Γέρμα" και το "Ματωμένο Γάμο" αποτελούν την τριλογία της "ισπανικής υπαίθρου" του συγγραφέα.

Το έργο περιγράφει τα γεγονότα κατά την περίοδο πένθους σε ένα σπίτι στην Ανδαλουσία, όπου η 60χρονη Μπερνάρντα Άλμπα έχει τον απόλυτο έλεγχο πάνω στις κόρες της Αγκούστιας, Μαγκνταλένα, Αμέλια, Μαρτίριο και Αδέλα. Στο σπίτι ζουν επίσης η Πόνθια, η οικονόμος, κι η Μαρία Χοσέφα, μητέρα της Μπερνάρντα. Στο έργο δεν εμφανίζεται επί σκηνής κανένας ανδρικός χαρακτήρας. Ακόμα κι ο Πέπε Ρομάνο, το αντικείμενο του πόθου για τις κόρες της Μπερνάρντα και μνηστήρας της Αγκούστιας, δεν εμφανίζεται ποτέ.

Το έργο επικεντρώνεται στα ζητήματα της καταπίεσης, του συμβιβασμού και του πάθους και την επιρροή των ανδρών στις γυναίκες. Η τυραννία της Μπερνάρντα απέναντι στις κόρες της προμηνύει την επιβολή του φασιστικού καθεστώτος του Φράνκο στην Ισπανία, του οποίου το πραξικόπημα εκδηλώθηκε στις 18 Ιουλίου 1936, λίγο μετά την ολοκλήρωση του έργου του Λόρκα.

## Υπόθεση του έργου
Μετά το θάνατο του δεύτερου συζύγου της, η Μπερνάρντα Άλμπα γίνεται τυραννική με τις πέντε κόρες της, που σπάνια είχαν οποιαδήποτε επαφή με το άλλο φύλο. Επιβάλλει πένθος οκτώ χρόνων και τον εγκλεισμό τους μεσα στο σπίτι, καθώς η ανώτερη τάξη τους δεν τους επιτρέπει να "ανακατεύονται" με τους απλούς χωρικούς. Η Αγκούστιας, η μεγαλύτερη κόρη της Μπερνάρντα από τον πρώτο της γάμο, κληρονομεί την περιουσία του πατέρα της κι έτσι προσελκύει το ενδιαφέρον ενός μνηστήρα, του Πέπε Ρομάνο. Τον Πέπε όμως ποθούν κι η Αδέλα, η μικρότερη κόρη, που αρνείται να υποταχθεί στη μητέρα της και συνάπτει ερωτική σχέση μαζί του, αλλά κι η Μαρτίριο, που τη ζηλεύει για κάτι που η ίδια δεν μπορεί να αποκτήσει, λόγω του παρουσιαστικού της. Η ζήλια της Μαρτίριο θα οδηγήσει στο τραγικό τέλος της Αδέλα και στη διατήρηση του πένθους στο σπίτι.

## Θεματολογία
* **Η τραγική μοίρα** - Η Αδέλα επαναστατεί ενάντια στην τυραννία της μητέρας της και τελικά το πληρώνει με την ίδια της τη ζωή.
* **Καταπίεση των γυναικών**
* **Συντηρητική κοινωνία** - Εμμονή με την κοινωνική τάξη, τη θρησκεία, την παρθενία κλπ.. 
* **Απολυταρχισμός** - Η Μπερνάρντα επιβάλλεται με αυταρχικό, σκληρό κι άδικο τρόπο στο σπίτι. Η εξουσία της συμβολίζεται από το μπαστούνι της, με το οποίο επιβάλλει το σεβασμό και την υποταγή όλων στο σπίτι.

## Ελληνικές Θεατρικές Παραστάσεις
Το έργο παρουσιάστηκε για πρώτη φορά στην Ελλάδα στις 18 Νοεμβρίου 1954 στο θέατρο "Κοτοπούλη" σε μετάφραση Νίκου Γκάτσου, σκηνοθεσία Αλέξη Μινωτή, σκηνικά και κοστούμια του Γιάννη Τσαρούχη. Το ρόλο της Μπερνάρντα Άλμπα ερμήνευσε η Κατίνα Παξινού.

Κατάλογος βασικών πληροφοριών ελληνικών θεατρικών αναπαραστάσεων του έργου "Το Σπίτι της Μπερνάρντα Άλμπα"

## Εξωτερικοί σύνδεσμοι

* Το θεατρικό έργο στα ισπανικά

Κατηγορία:Θεατρικά έργα του Φεδερίκο Γκαρθία Λόρκα
Υγρόμετρο

Τα **υγρόμετρα** είναι ειδικά όργανα της Μετεωρολογίας, με τα οποία μετριέται η υγρασία ατμόσφαιρας. Υπάρχουν διάφοροι τύποι υγρομέτρων όπως το **υγρόμετρο τρίχας**, το **υγρόμετρο Αλλυάρ** ή υγρόμετρο δρόσου, καθώς και άλλα που λόγω διαφορετικού τρόπου λειτουργίας και μέτρησης φέρονται με κατ' ιδία ονόματα όπως οι υγρογράφοι και τα ψυχρόμετρα.

## Υγρόμετρο τρίχας
thumb|right|220px|Υγρόμετρο τρίχας
Το 1783 ο Ελβετός γεωλόγος Οράς Μπενεντίτ ντε Σοσύρ ανακάλυψε το υγρόμετρο με το οποίο και γίνεται η μέτρηση της υγρασίας στον αέρα. Όσο κι αν φανεί παράξενο, το κύριο μέρος του οργάνου αυτού είναι η δέσμη τριχών ανθρώπου ή αλόγου. Οι Ινδιάνοι στην Αμερική γνώριζαν από τα πολύ παλαιότερα χρόνια την ιδιότητα των φυσικών τριχών να αυξομειώνονται κατά το μήκος τους ανάλογα με την υγρασία που είχαν. Μια αρκετά μακάβρια μέθοδος, αφού και παρατηρήθηκε το φαινόμενο αυτό από τις τούφες της κεφαλής των εχθρών τους που είχαν αποκεφαλίσει.

Στα σύγχρονα υγρόμετρα υφίσταται δέσμη ανθρώπινων τριχών, κατά προτίμηση ξανθού ατόμου, που προηγουμένως έχουν καθαρισθεί πολύ καλά από σκόνες και το λίπος. Οι τρίχες λοιπόν αυτές όταν ο αέρας είναι υγρός απορροφούν υγρασία και επιμηκύνονται. Αντίθετα όταν ο αέρας είναι ξηρός η υγρασία των τριχών εξατμίζεται και το μήκος τους μειώνεται. Οι αυξομειώσεις αυτές μεγεθύνονται μηχανικά και μεταβιβάζονται σε δείκτη επί βαθμολογημένου τόξου 0 - 100.

## Υγρόμετρο Αλλυάρ

Ο τύπος αυτού του υγρομέτρου βασίζεται στον προσδιορισμό της θερμοκρασίας κατά την οποία εμφανίζεται σε κάποια αποψυχόμενη επιφάνεια δρόσος που προέρχεται από την υγρασία του αέρος. Η θερμοκρασία αυτή που ονομάζεται «σημείο δρόσου» σχετίζεται άμεσα με την υγρομετρική κατάσταση του αέρα. Το υγρόμετρο Αλλυάρ αποτελείται από ορθογώνιο μεταλλικό δοχείο που περιέχει αιθέρα. Ο αιθέρας εξατμιζόμενος δια πρόσφυσης ρεύματος αέρος, προκαλεί απόψυξη των τοιχωμάτων του δοχείου και εμφάνιση στην εξωτερική του επιφάνεια σταγονίδια δρόσου. Η αναλογία αυτών προσδιορίζει την υφιστάμενη υγρασία.

## Λαογραφία

Μπορεί βέβαια οι ινδιάνοι να πρόσεξαν μέσα από μακάβριες καταστάσεις την φυσική ιδιότητα των τριχών, που μαρτυρά ιδιαίτερη προσοχή πιθανώς εκ φόβου, πλην όμως ο ελληνικός λαός της υπαίθρου την γνώριζε την ιδιότητα αυτή από πολύ παλιά από τα σχοινιά στους αχυρώνες που άλλοτε αυτά χαλαρώνουν και άλλοτε σφίγγουν.
Σχετική είναι και η ακόλουθη ελληνική παροιμία: «*Όταν σφίγγουν τα σχοινιά ξέχασε τον θερισμό*».
## Εξωτερικοί σύνδεσμοι
* 
* 

Κατηγορία:Μετεωρολογικά όργανα
Γραφείο καιρού

**Γραφεία Καιρού** ονομάζονται ειδικά γραφεία (χώροι) που βρίσκονται στους αερολιμένες και στους σημαντικότερους λιμένες μιας χώρας. Κύρια αποστολή τους είναι να εκδίδουν δελτία καιρού, να κάνουν πρόγνωση του καιρού και να δίνουν λεπτομερείς οδηγίες και πληροφορίες στους πιλότους και πλοιάρχους για τις καιρικές συνθήκες που επίκειται να συναντήσουν στη διάρκεια των δρομολογίων τους.
Οι πιλότοι με την σειρά τους ανάλογα των καιρικών προβλέψεων, υπολογίζουν αν θα χρειαστεί να κάνουν αλλαγές πορείας, ρυθμίζουν την ποσότητα καυσίμων που θα χρειαστούν καθώς και το ανάλογο βάρος των εμπορευμάτων που θα μεταφέρουν με το αεροσκάφος. Όμως και αυτοί φθάνοντας στον προορισμό τους παρέχουν στον υπεύθυνο μετεωρολόγο του Γραφείου Καιρού κάθε σχετική πληροφορία για τον καιρό που συνάντησαν στο ταξίδι τους.

Με αυτόν τον τρόπο οι μετεωρολόγοι των κεντρικών εθνικών Υπηρεσιών διασταυρώνουν τις πληροφορίες αυτές από τα Γραφεία Καιρού με εκείνες των Μετεωρολογικών σταθμών και με τις δικές τους παρατηρήσεις, σε συνεργασία ξένων αντίστοιχων Υπηρεσιών, και συντάσσουν το "Δελτίο Καιρού". 
Καθίσταται βέβαια φανερό πως τα Γραφεία Καιρού προκειμένου ν΄ ανταποκριθούν στη σπουδαία αποστολή τους λειτουργούν επί 24ώρου βάσης όλες τις ημέρες του χρόνου χωρίς αργίες και των οποίων το προσωπικό εναλλάσσεται ανά 8ωρο.

Επικεφαλής του ειδικευμένου προσωπικού αυτών των Γραφείων είναι έμπειροι μετεωρολόγοι - προγνώστες, όπως αποκαλούνται. Η εργασία τους είναι εντατική και επίπονη όπως και οι ευθύνες για την ασφάλεια πτήσεων καθώς και των ακτοπλοϊκών δρομολογίων, που εξαρτώνται από τις καιρικές συνθήκες μεγάλες.

Είναι γεγονός πως σ΄ ένα επισκέπτη σε Γραφείο Καιρού αεροδρομίου δίκαια θα του δημιουργηθεί η εντύπωση πως βρίσκεται σε επιτελικό γραφείο (αίθουσα) πολεμικών επιχειρήσεων και μάλιστα στο στάδιο των κρίσιμων μαχών της D-Day, που συμβαίνουν σε κάποιο μέτωπο. Ο εκκωφαντικός θόρυβος των αεροσκαφών, συμπληρούμενος με εκείνον των τηλετύπων, ιδιαίτερα κατά την εκπομπή και λήψη των κωδικοποιημένων μετεωρολογικών τηλεγραφημάτων με την συνέχεια αποκωδικοποίησή τους, που αν και σήμερα κάπως έχει ελαττωθεί με τα φαξ, η σύνταξη των χαρτών καιρού, την τοποθέτηση των στοιχείων επ' αυτών από τις ηλεκτρονικές σήμερα συσκευές «Plotter», οι ρίψεις ραδιοβολίδων, οι αναλύσεις που ακολουθούν, που δεν υστερούν από εκείνες των επιτελείων, μέχρι και να συμπληρωθούν οι παρατηρήσεις επί χαρτών καιρού επιφανείας και χαρτών καιρού ανώτερης ατμόσφαιρας προκειμένου τελικά να συνταχθεί ο (μετεωρολογικός χάρτης) και οι συνεχείς επισκέψεις των πιλότων διαφόρων εθνικοτήτων για ενημέρωση, κάνουν τον επισκέπτη να παρακολουθεί με δέος.

Και όμως η συνεχής επίπονη και ποικιλόμορφη αυτή εργασία των Γραφείων Καιρού αποσκοπεί στο να εξασφαλίσει πρώτα την ζωή και ύστερα την άνεση χιλάδων επιβατών που ταξιδεύουν σήμερα σε τόσο έντονο ρυθμό τόσο εντός μιας Χώρας όσο και από Χώρα σε Χώρα. Για να γίνει δε περισσότερο γνωστή η πολύτιμη αυτή προσφορά των Γραφείων Καιρού ο W.M.O. όρισε κάθε χρόνο η 23 Μαρτίου να εορτάζεται παγκοσμίως η **[[Ημέρα της Μετεωρολογίας]]**.

Κατηγορία:Μετεωρολογία
Κατηγορία:Εξοπλισμός λιμένων
Κατηγορία:Εξοπλισμός αερολιμένων
Ντέφι

[right|150px|thumb|Αρχαίο Ελληνικό αγγείο ερυθρόμορφης κεραμικής, που απεικονίζει ένα κορίτσι που παίζει ντέφι (αρχ.ελλην. [τύμπανο)]]
right|140px|thumb|Αιγυπτιακό ντέφι
Το **ντέφι** (εκ του περσ. *daf*) είναι μουσικό όργανο που ανήκει στην οικογένεια των κρουστών και αποτελείται από μια μεμβράνη στερεωμένη σε ένα κυκλικό τελάρο και διάφορα ζεύγη από μέταλλο που κουδουνίζουν. Συγγενεύει με διάφορα όργανα όπως το αιγυπτιακό ντέφι και το αυστραλιανό γκεμιρλί. Τα περισσότερα ντέφια που βλέπει κανείς σήμερα στη δυτική λαϊκή μουσική είναι χωρίς τη μεμβράνη. Το ντέφι παίζεται με διάφορους τρόπους: Κρατώντας το ή στερεώνοντάς το σε μια βάση, χτυπώντας το με το χέρι ή κάποιο ξύλο, κουνώντας το, ή χτυπώντας το στο πόδι. Συναντάται σε διάφορα είδη μουσικής: αρχαία ελληνική και λαϊκή μουσική, κλασική μουσική, περσική μουσική, γκόσπελ, ποπ και ροκ.

## Εξωτερικοί σύνδεσμοι
* 
* 

Κατηγορία:Κρουστά μουσικά όργανα
Κατηγορία:Παραδοσιακά μουσικά όργανα
Κατηγορία:Μεμβρανόφωνα
Κατηγορία:Αρχαία μουσικά όργανα
Χιτίνη

Η **χιτίνη** (αγγλ.: *chitin*, γαλ.: *chitine*) είναι οργανική ουσία, γραμμικός πολυσακχαρίτης που περιέχει μονάδες δεσμού Β Ν-ακετυλογλυκοζαμίνης που τυγχάνει ιδιαίτερα δυνατός λόγω των μεγάλων ινωδών μορίων. Οι ιδιότητές της μοιάζουν λίγο με της κερατίνης, που υπάρχει λ.χ. στα μαλλιά και νύχια. Είναι κύρια δομική συνιστώσα (δομικά τοιχώματα) των μυκήτων και του εξωσκελετού των αρθρόποδων. Δεν απαντάται στα σπονδυλωτά. Έγινε γνωστή και με το όνομα **Fungin** αφού ανακαλύφθηκε και έγινε επιτυχημένη ανάλυσή της για πρώτη φορά το 1811 στα μανιτάρια (πληθ. Fungi) 

Λίγο επιπόλαια ονομάζεται απλώς **χιτινισμένο** ένα τμήμα του εξωσκελετού, που περιέχει περισσότερη χιτίνη και εκτός τούτου, έχει σκληρυνθεί. Πολλές φορές τέτοιες περιοχές έχουν τη μορφή μιας πλάκας. Αυτές οι πλάκες λέγονται **σκληρίτες**. Οι μεμβράνες, που συνδέουν τους σκληρίτες, επίσης περιέχουν χιτίνη, που όμως δεν έχουν υποστεί τη διαδικασία σκλήρυνσης και έμεινε μαλακή.

thumb|230px|Χιτίνη 
Από χημική άποψη η χιτίνη είναι βιομακρομόριο, δηλαδή μια μεγάλη αλυσίδα από επαναλαμβανόμενες μονάδες και μοιάζει με την κυτταρίνη. Είναι αζωτούχος πολυσακχαρίτης με 2-δεοξυ-2-ακετυλάμινο-D-γλυκόζη όπως ένα σάκχαρο . Η χημική δομή της χιτίνης φαίνεται στην εικόνα δεξιά . Υπάρχουν διάφορα είδη χιτίνης, που διαφέρουν ως προς το μήκος των αλυσίδων. Στα έντομα συναντούμε την α-χιτίνη.

Τα στρώματα που αποτελούνται από παράλληλα μικροϊνίδια χιτίνης είναι μαλακά, ελαστικά και εύκαμπτα. Κατά κανόνα, μετά την έκδυση στα έντομα μόνο οι μεμβράνες μένουν έτσι. Ο υπόλοιπος εξωσκελετός σκληραίνει (**σκληρωτίνιση**) με τη βοήθεια πρωτεϊνών που εκτελούν τη λειτουργία αυτή της σκλήρυνσης. Μία από αυτές είναι η **σκληρωτίνη**. Είναι μια κερατοειδής, σκληρή και ανθεκτική δομική πρωτεΐνη .

Η χιτίνη προστατεύει τα έντομα από δυσμενείς καιρικές συνθήκες, πίεση, από τους περισσότερους μικροοργανισμούς, πιθανές μηχανικές βλάβες ή τραυματισμούς και αφυδάτωση. Είναι αδιάλυτη στο νερό, στην αιθυλική αλκοόλη, στα αλκαλικά αραιά οξέα και στους οργανικούς διαλύτες. Είναι άπεπτη για τα περισσότερα ζώα και αποικοδομείται μόνο από μερικά βακτήρια και ακτινομύκητες. Πλέον είναι γνωστά μερικά ένζυμα που διασπούν τη χιτίνη (**χιτινάσες**).

thumb|230px|'''δομικά χρώματα'''
Η χιτίνη είναι άχρωμη, αλλά οι διαστάσεις των διάφορων στρωμάτων από παράλληλα μικροϊνίδια μπορούν να δημιουργούν διάφορες αποχρώσεις, τα λεγόμενα **δομικά χρώματα** που οφείλονται στην ανάλυση του λευκού φωτός  .

## Σημειώσεις και παραπομπές


## Εξωτερικοί σύνδεσμοι
* 

Κατηγορία:Αρθρόποδα
Κατηγορία:Μύκητες
Κατηγορία:Πολυσακχαρίτες
Κατηγορία:Χειρομορφία (χημεία)
Κατηγορία:Ακεταμίδες
Κατηγορία:Φυσικά προϊόντα
Το σχολείο των γυναικών

**Το σχολείο των γυναικών** (γαλλ. *L'École des femmes*) είναι μια πεντάπρακτη κωμωδία του Μολιέρου σε στίχους. Παρουσιάστηκε για πρώτη φορά στο Παλαί Ρουαγιάλ στις 26 Δεκεμβρίου 1662 για τον αδελφό του Βασιλιά.

Στην εποχή που οι γάμοι κανονίζονταν είτε από τα συμφέροντα των οικογενειών είτε από τον ορθολογισμό των γονέων, ο Μολιέρος απεικονίζει τον έρωτα ως δύναμη απελευθέρωσης και αυτοεκπλήρωσης. Σε ένα θεατρικό που συνδυάζει την κωμωδία με την ποίηση, προσφέρει έναν πρωτότυπο προβληματισμό για τη χειραφέτηση των γυναικών και τη δύναμη των αισθημάτων.

Οι αντιδράσεις που προκάλεσε οδήγησαν στην απάντηση του Μολιέρου με την *[[Η κριτική του σχολείου των γυναικών|Κριτική του σχολείου των γυναικών]]*, που παρουσιάσθηκε λίγους μήνες αργότερα. 

## Υπόθεση του έργου
μικρογραφία|Εικονογράφηση από έκδοση του 1773
Ο Αρνόλφ, ο κεντρικός πρωταγωνιστής, είναι ένας σαραντάρης άνδρας που έχει πάρει υπό την προστασία του τη μικρή Αγνή από τη γέννησή της. Έχοντας αποκτήσει έμμονη ιδέα ότι η σύζυγος που θα αποκτήσει κάποια στιγμή θα τον απατήσει, αποφασίζει να μεγαλώσει την Αγνή έτσι ώστε, όταν φτάσει σε ηλικία γάμου, να την παντρευτεί και να μην έχει τέτοιες έγνοιες. Γι' αυτό το λόγο τη στέλνει σε μοναστήρι.  

Στην αρχή του έργου, βλέπουμε τον Κρισάλντ, φίλο του Αρνόλφ, να τον συμβουλεύει και να τον προειδοποιεί για τις πράξεις του. 

Στη σκηνή παρουσιάζεται ο Οράτιος, γιος του Ορόντ, φίλου του Αρνόλφ, ο οποίος ερωτεύεται την Αγνή. Στον Οράτιο ο Αρνόλφ έχει συστηθεί με άλλο όνομα κι έτσι εκείνος του εκμυστηρεύεται τον έρωτά του για την Αγνή χωρίς να γνωρίζει την αληθινή του ταυτότητα. Έτσι, ο Αρνόλφ "μηχανορραφεί" για να παραμερίσει τον Οράτιο και να βεβαιωθεί ότι η Αγνή θα τον παντρευτεί. 

Η Αγνή όμως ερωτεύεται τον Οράτιο κι έτσι με τη σειρά της παριστάνει στον Αρνόλφ την καλή και πειθήνια υποψήφια σύζυγο, ενώ ταυτόχρονα σχεδιάζει το μέλλον της με τον Οράτιο. Στην τελευταία σκηνή, ο πατέρας του Οράτιου με ένα φίλο του, τον Ερρίκο, καταφθάνουν κι αναγγέλλουν τους γάμους του Οράτιου με την κόρη του Ερρίκου, που αποδεικνύεται πως είναι η Αγνή. Ανατρέπονται τελικά όλα τα σχέδια του Αρνόλφ και προς μεγάλη απογοήτευσή του οι νέοι ενώνονται.

## Η διαμάχη
Το έργο γνώρισε τεράστια επιτυχία στο κοινό αλλά πυροδότησε μια σειρά από συζητήσεις γνωστές ως «Διαμάχη του Σχολείου των γυναικών». Αυτή η διαμάχη, την οποία εκμεταλλεύτηκε επιδέξια ο Μολιέρος, του έδωσε την ευκαιρία να απαντήσει στις κριτικές που του απηύθυναν, γελοιοποιώντας τους πολέμιούς του και εκθέτοντας τις απόψεις του για την κωμωδία σε ένα έργο με τίτλο *[[Η κριτική του σχολείου των γυναικών]]*, που ανέβηκε στη σκηνή του ίδιου θεάτρου το επόμενο έτος, τον Ιούνιο του 1663. Οι κατηγορίες αναφέρονταν κυρίως στην παράβαση των κανόνων της κλασικής κωμωδίας αλλά και στη διακωμώδηση του θεσμού του γάμου, στην παρωδία της θρησκείας στη σκηνή κ.α..

## Ελληνικές Θεατρικές Παραστάσεις

Κατάλογος βασικών πληροφοριών ελληνικών θεατρικών αναπαραστάσεων του έργου "Το σχολείο των γυναικών"
## Παραπομπές


Σχολειο των γυναικων
Τάσος Αναστασίου

Ο **Τάσος Αναστασίου** (1978) είναι Έλληνας γελοιογράφος. 

## Βιογραφικά στοιχεία
Γεννήθηκε στην Αθήνα. Σπούδασε στο Τμήμα Ιστορίας & Αρχαιολογίας του Πανεπιστημίου Αθηνών και στη Σχολή Σκίτσου Ορνεράκη. Πρωτοδημοσίευσε σκίτσα στο περιοδικό *[[Αντί (περιοδικό)|Αντί]]* τον Απρίλιο του 1999, με το οποίο συνεργάζεται ως σήμερα. Από το 2000 συνεργάζεται και με την εφημερίδα *[[Η Αυγή]]*. Από το 2001 εργάζεται ως σκιτσογράφος στην εφημερίδα *[[Τα Νέα]]*, όπου και γελοιογραφεί καθημερινά. Το 2004 εξέδωσε λεύκωμα με πολιτικές γελοιογραφίες, με τον τίτλο *Γκουντμπάι, μίστερ Μίλερ...*. Έχει βραβευθεί με έπαινο στην 2η Διεθνή Έκθεση Γελοιογραφίας της Ρόδου (2004). Επίσης, ασχολείται με την εικονογράφηση και το κινούμενο σχέδιο.

Κατηγορία:Έλληνες γελοιογράφοι
Soloup

Ο **Soloup** (πραγματικό όνομα: **Αντώνης Νικολόπουλος**, Αθήνα, 1966) είναι Έλληνας γελοιογράφος και δημιουργός κόμικς, καθώς και ερευνητής του μέσου. Σπούδασε Πολιτικές Επιστήμες στο Πάντειο Πανεπιστήμιο και είναι διδάκτωρ Πολιτισμικής Τεχνολογίας και Επικοινωνίας στο Πανεπιστήμιο Αιγαίου.
right|200px|thumb|Το εξώφυλλο του ''Στρατηγικού Επενδυτή''
Έχει εκδώσει πλήθος χιουμοριστικών κόμικς, όπως τα *Ο Ανθρωπόλυκος*, *Soloup εναντίον Καλαϊτζή* (σε συνεργασία με τον Γιάννη Καλαϊτζή), *Στρατηγικός Επενδυτής* και *Μήτσος Κυκλάμινος*. Έχει συνεργαστεί με διάφορα έντυπα (*[[Βαβέλ (περιοδικό)|Βαβέλ]]*, *[[Γαλέρα (περιοδικό)|Γαλέρα]]*, *[[Το Ποντίκι (εφημερίδα)|Το Ποντίκι]]* κ.ά.), ενώ σκίτσα του μπορούν να βρεθούν και στο βιβλίο της νεοελληνικής γλώσσας της Γ' Γυμνασίου. Το 2015, το πρώτο του graphic novel, ''Αϊβαλί'', τιμήθηκε στα Ελληνικά Βραβεία Κόμικς (Καλύτερο Κόμικ και Καλύτερο Σενάριο).

Το 2012 κυκλοφόρησε το βιβλίο του *Τα Ελληνικά Comics*, μια μελέτη πάνω στην ιστορία της εγχώριας σκηνής, που θεωρείται μια από τις σημαντικότερες σχετικές έρευνες.

## Βιβλιογραφία
### Κόμικς
* *Ο Ανθρωπόλυκος* (1989, Κομμούνα)
* *Μήτσος Κυκλάμινος* (1990-1992, Εναλλακτικές Εκδόσεις)
# *Τα χάπια μου κι ένα φέρετρο* (1990)
# *Ηθικόν ακμαιότατον* (1992)
* *Ο Βασιλιάς Μύγας* (2000, ΚΟΑΝ)
* *Big Porther* (2001, Futura)
* *Η Ελλάδα με πληγώνει...* (2002, Futura)
* *Φύλλο πορείας* (2003, Φωτοεκδοτική)
* *Στρατηγικός Επενδυτής* (2004, Μεταίχμιο)
* *Soloup εναντίον Καλαϊτζή* (2005, ΚΨΜ), σε συνεργασία με τον Γιάννη Καλαϊτζή
* *Μήτσος Κυκλάμινος: Όλα μέσα* (2007, ΚΨΜ)
* *Πειρασμοί* (2008-2010, ΚΨΜ)
# *Είναι κανείς εγώ;* (2008)
# *Θύελλες* (2010)
* *Ο Ανθρωπόλυκος* (2009, ΚΨΜ)
* *Αϊβαλί* (2014, Κέδρος)
**Ο Συλλέκτης - Έξι Διηγήματα Για Έναν Κακό Λύκο* (2018, Ίκαρος)
* * '21 Η Μάχη της Πλατείας* (2021, Ίκαρος)

### Βιβλία
* *Τα Ελληνικά Comics* (2012, Τόπος)

## Παραπομπές


## Εξωτερικοί σύνδεσμοι
*Επίσημη ιστοσελίδα
*Στήλη Zapink στο comicart.gr
*Προσωπικό ιστολόγιο του Soloup

Κατηγορία:Έλληνες γελοιογράφοι
Κατηγορία:Έλληνες δημιουργοί κόμικς
Μοσέ Κατσάβ

Ο **Μοσέ Κατσάβ** (Γιαζντ ,5 Δεκεμβρίου 1945) είναι πολιτικός του Ισραήλ. Γεννήθηκε στο Γιαζντ, του Ιράν και ήταν Πρόεδρος από  το 2000 μέχρι το 2007. Εξελέγη Πρόεδρος  με 63 ψήφους έναντι 57 για το Σιμόν Πέρες από την Κνεσέτ στις 31 Ιουλίου 2000 και ορκίστηκε την 1η Αυγούστου. Είναι ο πρώτος Πρόεδρος του Ισραήλ που ανέλαβε για 7ετία και ο πρώτος από το Λικούντ. Σε αυτόν ανήκει η ιδέα του Τείχους για τους Παλαιστινίους, με σκοπό να μη συμβαίνουν βομβιστικές επιθέσεις αυτοκτονίας. Είναι παντρεμένος με την Γκίλα Κατσαβ.

.

## Σκάνδαλο και καταδίκη
Ο Κατσάβ ανακρίθηκε στις 23 Αυγούστου 2006 από την αστυνομία για πρώτη φορά σχετικά με κατηγορίες σε βάρος του για σεξουαλική παρενόχληση. Η αστυνομία έκανε έφοδο στο σπίτι του την προηγούμενη ημέρα και κατάσχεσε έγγραφα και ηλεκτρονικούς υπολογιστές. Toν Οκτώβριο του 2006 η αστυνομία ανακοίνωσε ότι η σχετική τρίμηνη προανάκριση έδειξε πως εναντίον του Κατσάβ πρέπει να ασκηθεί δίωξη για βιασμό, σεξουαλική επίθεση και άλλα εγκλήματα εναντίον γυναικών υφισταμένων του.

Πρόκειται για τις πιο σοβαρές κατηγορίες που έχουν ποτέ διατυπωθεί εναντίον εν ενεργεία ανώτατου αξιωματούχου στο Ισραήλ. Η  ανακοίνωση της Αστυνομίας έγινε μετά την ολοκλήρωση της προανάκρισης που ξεκίνησε μετά την κατάθεση μηνύσεων εκ μέρους γυναικών που στο παρελθόν είχαν εργαστεί στο γραφείο του Κατσάβ. Στις 23 Ιανουαρίου 2007 ασκήθηκε ποινική δίωξη εναντίον του, με αποτέλεσμα να θέσει εαυτόν σε διαθεσιμότητα για τρεις μήνες και τελικά να παραιτηθεί πριν την λήξη της θητείας του, τον Ιούλιο του 2007. Τα καθήκοντά του ανέλαβε η Πρόεδρος της Βουλής, Ντάλια Ιτσίκ. Η δίκη του για την υπόθεση βιασμού ξεκίνησε στις 14 Μαΐου του 2009. 

Στις 22 Μαρτίου 2011 ο Κατσάβ καταδικάστηκε από ισραηλινό δικαστήριο σε επταετή κάθειρξη για βιασμό και άλλα σεξουαλικά εγκλήματα.

Ο Μοσέ Κατσάβ αποφυλακίστηκε με περιοριστικούς όρους στις 21 Δεκεμβρίου 2016, αφού είχε εκτίσει πέντε έτη κάθειρξης.

## Παραπομπές


## Εξωτερικοί σύνδεσμοι
*Προφίλ του πολιτικού στο BBC
*Katsav to be charged with rape - YnetNews
*The Katsav Affair: The Legal Facts

Κατηγορία:Πρόεδροι του Ισραήλ
Πεντεόρια Φωκίδας

Τα **Πεντεόρια** είναι οικισμός στην Στερεά Ελλάδα και την Περιφερειακή Ενότητα Φωκίδας.

## Γενικά στοιχεία
Τα Πεντεόρια βρίσκονται στους πρόποδες της Γκιώνας και τις νοτιοανατολικές παρυφές των Ορέων Λιδωρικίου σε υψόμετρο 490 μέτρα. Υπάγεται διοικητικά στον διευρυμένο Δήμο Δελφών και έχει πληθυσμό 189 κατοίκους, κατά την Απογραφή του 2021.

Το χωριό έχει πλούσια ιστορία που ξεκινά από την περίοδο των Πελασγών. Η ονομασία τους οφείλεται στο γεγονός πως συνορεύουν με πέντε κοινότητες. Διατηρούνται μέχρι σήμερα τοπικές επιχειρήσεις που ασχολούνται με την παραγωγή τυριού, μελιού και λαδιού. Αξιοσημείωτες είναι οι τοπικές γιορτές όπως αυτή του πολιούχου του χωριού Αγίου Αθανασίου στις 18 Ιανουαρίου, καθώς και των δύο ξωκλησιών, της Παναγίας (21 Νοεμβρίου) και των Αγίων Κωνσταντίνου και Ελένης (21 Μαΐου).

## Ιστορικά στοιχεία
Στις 4 Μάϊου 1825 έγινε μάχη μεταξύ Ελληνικών στρατευμάτων με αρχηγούς τους οπλαρχηγούς Γκούρα, Πανουργιά και Σκαλτσοδήμο εναντίον τουρκικών το οποία πήγαιναν για την πολιορκία του Μεσολογγίου. Η μάχη δεν ήταν νικηφόρα για τους Έλληνες και έτσι οι Τούρκοι προχώρησαν προς τα Σάλωνα (Άμφισσα) την οποία λεηλάτησαν.

### Απογραφές πληθυσμού

## Εξωτερικοί σύνδεσμοι
* Πεντεόρια από τον ιστότοπο https://www.exploring-greece.gr/.

## Πηγές
* Επίσημη ιστοσελίδα του χωριού

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δελφών
Αγριάδα

Η **αγριάδα** (Cynodon dactylon, Κυνόδους ο δάκτυλος) είναι ποώδες πολυετές φυτό χαμηλής ανάπτυξης. Το υπόγειο μέρος του φυτού δημιουργεί διάφορα ριζώματα που η κορυφή τους βγαίνοντας από το έδαφος σχηματίζει νέους βλαστούς. 

## Χρήσεις
μικρογραφία|Αγριάδα (Cynodon dactylon).
Χρησιμοποιείται για δημιουργία χλοοταπήτων και ως καλλωπιστικό φυτό για εδαφοκαλύψεις, ιδιαίτερα σε περιοχές με θερμά κλίματα λόγω της μεγάλης ανθεκτικότητας της στην ξηρασία.

Η Αγριάδα έχει και θεραπευτικές ιδιότητες. Περιέχει τριτικίνη, γλίσχρασμα, πυριτικό οξύ, κάλιο, ινοσιτόλη, μανιτόλη και γλυκοσίδη. Αυξάνει την διούρηση ενώ συγχρόνως δρά και ως αντιμικροβιακή ουσία. Συχνά χρησιμοποιείται σε ουρολοιμώξεις όπως η κυστίτιδα, η ουρηθρίτιδα και η προστατίτιδα. Είναι ευεργετικό και στην διόγκωση του προστάτη. Τέλος, θεραπεύει τους νεφρόλιθους,  την χολολιθίαση και την ψαμμίαση.

## Καλλιέργεια
Είναι ένα σε μεγάλο βαθμό επιθετικό προς τα άλλα είδη φυτό, αναπτυσσόμενο πολλές φορές σε βάρος άλλων καλλιεργειών. Γι' αυτό αποτελεί σε ορισμένες περιοχές ζιζάνιο, και δύσκολο να εκριζωθεί. Π.χ. στην Ελλάδα θεωρείται ζιζάνιο των αγρών  σποροποραγωγής, των αμπελώνων και των οπωρώνων. Τη μεγαλύτερη ζημιά την προσκαλεί κυρίως σε ποτιστικά χωράφια. Η εξάπλωση της αγριάδας μπορεί να έχει ως αποτέλεσμα την εξασθένηση άλλων φυτών και δένδρων αφού απορροφά από το έδαφος ιχνοστοιχεία απαραίτητα για την ανάπτυξη τους. Εάν τεμαχιστούν από το όργωμα ή το σκάψιμο και σε συνδυασμό με το πότισμα τότε αναβλαστάνουν  και αναπτύσσονται με γοργούς ρυθμούς επιδεινώνοντας το πρόβλημα. Η καταπολέμηση της αγριάδας γίνεται με διάφορα ζιζανιοκτόνα. Ψεκάζοντας το φύλλωμα όταν βρίσκεται σε ζωηρή ανάπτυξη. Στη συνέχεια το φάρμακο περνάει στο ρίζωμα καταστρέφοντας τελείως το φυτό. 

## Παραπομπές


## Εξωτερικοί σύνδεσμοι
* 
* 

Κατηγορία:Ποοειδή
Κατηγορία:Καλλωπιστικά φυτά
Κατηγορία:Χλωρίδα της Αφρικής
Κατηγορία:Ελληνική χλωρίδα
Λίζε Πρόκοπ

Η **Λίζε Πρόκοπ** (*Liese Prokop*, 27 Μαρτίου 1941 — 31 Δεκεμβρίου 2006)  ήταν Αυστριακή αθλήτρια του στίβου, αργυρή Ολυμπιονίκης του πεντάθλου, το 1968 στο Μεξικό.

Γεννήθηκε στη Βιέννη και το 1965 παντρεύτηκε τον πρώην προπονητή της, Gunnar Prokop. Στις 5 Οκτωβρίου του 1969, κατέρριψε στη Βιέννη το παγκόσμιο ρεκόρ στο πένταθλο. Στη συνέχεια ακολούθησε πολιτική καριέρα στην Κάτω Αυστρία. Από το 2004 μέχρι το θάνατό της, το 2006, ήταν υπουργός Εσωτερικών της Αυστρίας. Πέθανε ξαφνικά από ρήξη αορτής.

## Παραπομπές


## Αναφορές
*''International Herald Tribune'' (1η Ιανουαρίου 2007).
*sports-reference

## Εξωτερικοί σύνδεσμοι
* 

Κατηγορία:Αυστριακοί πολιτικοί
Κατηγορία:Αυστριακοί αθλητές του στίβου
Κατηγορία:Αυστριακοί Ολυμπιονίκες 
Κατηγορία:Αθλητές του στίβου στους Θερινούς Ολυμπιακούς Αγώνες 1968 
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Άγιος Ερμής ο Απόστολος

Ο **Άγιος Ερμής ο Απόστολος** αναφέρεται από τον Απόστολο Παύλο στην προς Ρωμαίους επιστολή του (ιστ' 14). Κατά την παράδοση έγινε επίσκοπος Δαλματίας και απεβίωσε ειρηνικά. Στον Συναξαριστή Delehaye καλείται Έρμυλος. Στον δε Παρισινό Κώδικα 13 φ. 296 η μνήμη του φέρεται κατά την 8η Απριλίου μετά του Ήρωδίωνος, Ασύγκριτου, Φλέγοντος, Ρούφου, Έπαφρά και Άγάβου. Από την Ορθόδοξη Εκκλησία η μνήμη του εορτάζεται στις 8 Μαρτίου.

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Απόστολοι της Ορθόδοξης και της Καθολικής Εκκλησίας
Κατηγορία:Επίσκοποι του 2ου αιώνα
Α' Εθνική κατηγορία ποδοσφαίρου σάλας ανδρών Ελλάδας 2005-2006

Το πρωτάθλημα ποδοσφαίρου σάλας για την αγωνιστική περίοδο 2005–06 ήταν το 9ο στην ιστορία του θεσμού. Έγινε με τη συμμετοχή δώδεκα ομάδων. Πρωταθλήτρια αναδείχθηκε η Αθήνα '90. Στη Β' Εθνική υποβιβάστηκαν Ολυμπιάδα και Πανελευσινιακή.

## Α' φάση
### Βαθμολογία

**1**Ο Δίας Ηλιούπολης και ο Ερμής Κορυδαλλού έχουν από μία ποινή αφαίρεσης 3 βαθμών.

## Τελική φάση
### Όμιλος 1–4

### Όμιλος 5–8

## Εξωτερικοί σύνδεσμοι
* Βαθμολογία
* Πλέι οφ

Α' Εθνική 2006
Κατηγορία:Εγχώρια ποδοσφαιρικά πρωταθλήματα 2005-2006
Κατηγορία:Α' Εθνική κατηγορία ποδοσφαίρου σάλας ανδρών Ελλάδας
Anemos

Οι  **Anemos** (στυλιζαρισμένο ως: ANEMOS) είναι ελληνικό rock μουσικό ντουέτο που ιδρύθηκε το 1998 στο Ελληνικό της Αθήνας από τον Κώστα Χατζόπουλο (σύνθεση, στιχογραφία, ενορχήστρωση) και την Κατερίνα Νιτσοπούλου (στιχογραφία, φωνητικά). 

## Δισκογραφία

**Studio albums**
# *Paradise* (CD Single - Protasis, 2008)
# *Κώδικας Εντός* (MBI, 2004)
# *Ίσως Η Αγάπη* (Warner Music, 2001)
# *Θύματα Ειρήνης* (Warner Music, 1999)
# *Anemos* (Warner Music, 1998)

**Single**
# *Φύγαμε* (Warner Music, 2000)
# *Anemos Mix* (Warner Music, 2001)

**Συμμετοχές σε άλλες παραγωγές με τα εξής τραγούδια**
* *Μοιάζεις Με Φωτιά* στο *Α Mediterranean Odyssey*, *Athens to Andalucia* (Putumayo World Music, 1999)
* *Σπασμένο Καράβι* - διασκευή Anemos - στο cd single Δημήτρης Μπάσης - *Σπασμένο Καράβι* (Warner Music, 2000)
* *Το Φιλί μου Ταξιδεύει*, στο *Το Φιλί μου Ταξιδεύει* - Ηλίας Λιούγκος (Corifeo-Eros Music, 2002)
* *Μαντουμπάλα* - διασκευή Anemos στο τραγούδι του Στέλιου Καζαντζίδη - στο *Τότε/Τώρα* - *Οι Αυθεντικές Ερμηνείες και οι Διασκευές τους* (Minos EMI, 2006)
* *Δρομέας*, στο cd Αλκίνοος Ιωαννίδης – *Συνάντηση* (διπλό cd - Universal, 2006)
* *Άστρο μου* (*My star*), στο cd "balkan Routes vol.1: Nikola Tesla" Protasis, 2008) - balkan Routes vol.1: Nikola Tesla

**Διασκευές στα ιαπωνικά**
* *Του Έρωτα και της Φωτιάς*, *Φύγαμε* – Akira Inaba (*Alma Libre*, Zetima Records, 2003)
* *Γράφεις* – Hidemi Sasaki (*Parlez Moi d'Amour*, Zetima Records, 2003)

## Εξωτερικοί σύνδεσμοι
* Επίσημη ιστοσελίδα
* Anemos στο Myspace

Κατηγορία:Ελληνικά μουσικά συγκροτήματα
Κατηγορία:Ελληνικά pop rock συγκροτήματα
Κατηγορία:Έθνικ μουσικά συγκροτήματα
Κατηγορία:Folk rock συγκροτήματα
Ντάρλιν Κόνλεϋ

Η **Ντάρλιν Κόνλεϋ** (*Darlene Conley*, 18 Ιουλίου 1934 – 14 Ιανουαρίου 2007) ήταν Αμερικανίδα ηθοποιός, η οποία μεγάλωσε στο Σικάγο. Προτάθηκε για βραβείο ΕΜΜΥ, για τον μακρόβιο ρόλο της Σάλι Σπέκτρα στην τηλεοπτική σαπουνόπερα "Τόλμη και Γοητεία". Πέθανε έπειτα από εγχείρηση για καρκίνο του στομάχου.

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Ασήμωμα

Ο όρος **ασήμωμα** πέραν της επαργύρωσης απαντάται κυρίως ως λαογραφικός και θρησκευτικός.

Στην ελληνική λαογραφία και παράδοση *ασήμωμα* χαρακτηρίζεται κάθε δωρεά που γίνεται με αργυρό νόμισμα κυρίως σε γέννηση βρέφους όπου ρίχνουν συγγενείς και φίλοι των γονέων ασημένια νομίσματα στη λεκάνη που έγινε η πρώτη πλύση του παιδιού, εννοείται στην ελληνική ύπαιθρο, προκειμένου να "ασημωθεί το παιδί" όπως συνηθίζεται να λέγεται. Επίσης και στις ονομαστικές εορτές των παιδιών ή προσφιλούς άλλου προσώπου που σε μεγαλύτερη ηλικία γίνεται με κοσμήματα.

Όμως ασήμωμα λέγεται και το "τάξιμο" για την αποπλήρωση επιθυμίας ή για την θεραπεία και ίαση ασθένειας όπως το ασήμωμα (απόθεση νομισμάτων) στη θαυματουργή εικόνα της Παναγίας, Αγίου ή Αγίας. Αυτό έχει περάσει ακόμη και σε στίχους τόσο των δημοτικών όσο και ελαφρών και λαϊκών ελληνικών τραγουδιών όπως "*τα 12 καντήλια ν΄ ασημώσουμε*" ή "*Άη Γιώργη κάνε το θαύμα σου ν΄ ασημώσω τα καντήλια σου*" ή "*Άγιε μου Γιώργη Λυκαβηττέ μου...*" κλπ.

**Ασημώματα** (στον πληθυντικό) λέγονται κυρίως τα επάργυρα "κρεμάσματα" (αφιερώματα) των ιερών εικόνων που είναι ανάγλυφα ομοιώματα ανθρώπινων μελών (χέρι, πόδι, οφθαλμοί κλπ.) ή ανδρός, γυναικός, παιδιού, ή μέσου μετακίνησης (πλοίου, αεροσκάφους), ή οικίας κ.λπ. που εναποθέτουν οι πιστοί προκειμένου "*να πιάσει η ευχή*" ή κατόπιν ίασης.

Επίσης, ασήμωμα ως πράξη χαρακτηρίζεται το πολύ παλαιό έθιμο, με θρησκευτικές καταβολές από τους αρχαίους χρόνους, της ρίψης νομισμάτων σε πηγές, κρήνες, λίμνες, ποταμούς ακόμη και σε σιντριβάνια που απαντάται στην Ιαπωνία, Ινδία, Αραβικές Χώρες μέχρι Ευρώπη και Αμερική. Σήμερα είναι παγκόσμιο έθιμο.

## Σημειώσεις


Κατηγορία:Λαογραφία
Κατηγορία:Θρησκευτικά έθιμα
Ασθενόσφαιρα

thumb|right|250px|Η Ασθενόσφαιρα σε τομή της γης
Με τον όρο **Ασθενόσφαιρα** χαρακτηρίζεται στη γεωλογία η ζώνη της γήινης σφαίρας που περιλαμβάνεται μεταξύ του στερεού φλοιού (λιθόσφαιρας) και του μανδύα αυτής και σε βάθος από τα 30-100 μέχρι τα 700 χιλιόμετρα.

Σήμερα πιστεύεται ότι οι συνθήκες που επικρατούν στην Ασθενόσφαιρα ευνοούν την μερική τήξη των εκεί πετρωμάτων και την δημιουργία βασαλτικού μάγματος. Αυτή θεωρείται και η πηγή προέλευσης του μάγματος που δημιουργεί τα πυριγενή πετρώματα.

Καθώς η ασθενόσφαιρα συνίσταται από υλικά σε ημίρρευστη μορφή (κυρίως πυριτικές ενώσεις μετάλλων), έχει την ικανότητα να μην αντιδρά σε εγκάρσιες παραμορφώσεις. Δηλαδή στην ασθενόσφαιρα δεν παρατηρούνται διατμητικές τάσεις, και επομένως ούτε και σεισμοί. Η στερεή λιθόσφαιρα φέρεται να «επιπλέει» πάνω στην ασθενόσφαιρα, και να κινείται με ταχύτητες 1-10 cm/έτος. Η ιδιότητα αυτή φθάνει μέχρι ορισμένου βάθους της ασθενόσφαιρας η οποία και ονομάζεται **επιφάνεια εξίσωσης**. Πέραν της επιφάνειας εξίσωσης, σε βάθος, ουδεμία αντίδραση παρατηρείται πλέον.

Το ανώτερο τμήμα της ασθενόσφαιρας λέγεται «στρώμα χαμηλής ταχύτητας», επειδή εκεί τα δευτερεύοντα σεισμικά κύματα εμφανίζονται να διαδίδονται με χαμηλότερες ταχύτητες σε σχέση με τον υπόλοιπο πυρήνα.

## Αναφορές


## Βιβλιογραφία
* 
* 
* 
* 
* 

## Εξωτερικοί σύνδεσμοι
* Un debate sobre la astenosfera

Κατηγορία:Δομή της Γης
Κατηγορία:Τεκτονική
Εταιρεία Σπαστικών Βορείου Ελλάδος

Η **Εταιρεία Σπαστικών Βορείου Ελλάδος (Ε.Σ.Β.Ε.)** είναι ένα φιλανθρωπικό σωματείο το οποίο έχει στόχο να παρέχει υπηρεσίες στα άτομα με ειδικές ανάγκες και τις οικογένειές τους.

## Γενικά
Η Ε.Σ.Β.Ε. είναι ειδικά αναγνωρισμένο φιλανθρωπικό σωματείο που εποπτεύεται και επιχορηγείται από το Υπουργείο Υγείας και Κοινωνικής Αλληλεγγύης και τη Νομαρχιακή Αυτοδιοίκηση Θεσσαλονίκης. Ξεκίνησε το 1970 στη Θεσσαλονίκη ως *Σύλλογος Γονέων* και μετατράπηκε σε Εταιρεία το 1980. Από τότε δέχεται ως μέλη της εκτός από τους γονείς και τα ίδια τα άτομα με ειδικές ανάγκες ή και συγγενείς τους μέχρι β΄ βαθμού και φίλους της υπόθεσης. Σύμφωνα με το καταστατικό, την πλειοψηφία στο Διοικητικό Συμβούλιο έχουν πρόσωπα με αναπηρίες και συγγενείς τους.
Η Ε.Σ.Β.Ε. στεγάζεται σε ιδιόκτητο κτήριο που ανεγέρθηκε με δαπάνες των δημόσιων επενδύσεων του Υπουργείου Υγείας και Κοινωνικής Αλληλεγγύης και βρίσκεται όπισθεν της Ανωτάτης Σχολής Πολέμου (περιοχή Δήμου Πυλαίας).

## Στόχοι
Οι στόχοι της Ε.Σ.Β.Ε. είναι αφενός να παρέχει υπηρεσίες στα άτομα με ειδικές ανάγκες και τις οικογένειές τους και αφετέρου να συντελέσει ώστε να δημιουργηθούν στην κοινωνία οι κατάλληλες συνθήκες για την ισότιμη ένταξη των ανάπηρων.

## Τμήματα και τομείς
Η Εταιρεία είναι δομημένη σε δέκα τμήματα για την μεγαλύτερη εξειδίκευση των σπουδαστών:
	
* 1 Τμήμα Οικιακής Οικονομίας
* 2 Τμήματα Ηλεκτρονικών Υπολογιστών
* 1 Τμήμα Υφαντικής
* 1 Τμήμα Κεραμικής
* 5 Τμήματα Χειροτεχνίας

* Τομέας Κοινωνικής Ένταξης
*Τομέας φυσιοθεραπείας

## Εξωτερικοί σύνδεσμοι
* Ιστοχώρος

Κατηγορία:Φιλανθρωπικές οργανώσεις
Αβινιόν

Η **Αβινιόν** (, ) είναι πρωτεύουσα του νομού Βωκλύζ στην περιοχή Προβηγκία-Άλπεις-Κυανή Ακτή στη νότια Γαλλία. Βρίσκεται στην αριστερή όχθη του ποταμού Ροδανού και είναι κυρίως γνωστή ως έδρα των 7 παπών γαλλικής καταγωγής την περίοδο 1309-1377.

## Ιστορία
Στην περιοχή της Αβινιόν έχουν βρεθεί αρκετά αρχαία αντικείμενα που χρονολογούνται μέχρι και την Παλαιολιθική εποχή. Περί το 539 π.Χ. οι Φωκαείς της Μασσαλίας ίδρυσαν στην περιοχή αυτή έναν εμπορικό κόμβο στις όχθες του Ροδανού με την ονομασία *Аὐενιὼν*, σύμφωνα με τον γεωγράφο Αρτεμίδωρο τον Εφέσιο, πληροφορίες από το έργο του οποίου βρίσκουμε στο έργο του Στέφανου του Βυζάντιου. Κατά τον 2ο αιώνα π.Χ. έγινε ρωμαϊκός οικισμός με το όνομα Αβένιο. Από το 300 μέχρι το 500 μ.Χ. η πόλη δέχτηκε πολλές επιδρομές από Φράγκους, Αλεμάνους, Γότθους και Βουργουνδούς. Το 734 κατακτήθηκε από τους Σαρακηνούς και στη συνέχεια την ελευθέρωσε ο Κάρολος Μαρτέλος το 737. Ενσωματώθηκε με το βασίλειο της Βουργουνδίας το 932 και το 1129 αναγνωρίστηκε ως αυτόνομη κοινότητα από τον κόμη Γουλιέλμο Β'. Αυτό κράτησε μόλις για έναν αιώνα καθώς το 1226, ύστερα από τρίμηνη πολιορκία, την κατέλαβε ο Λουδοβίκος Η' και αφαίρεσε τα όποια προνόμια είχε η πόλη.

Την περίοδο 1309-1376 η Αβινιόν βρισκόταν κάτω από την παπική εξουσία, μια περίοδος που η Ρωμαιοκαθολική Εκκλησία αποκαλεί Βαβυλωνιακή αιχμαλωσία ή Εξορία της Αβινιόν. Ονομάστηκε έτσι γιατί η εποχή αυτή ήταν πολύ επιζήμια για την Ρωμαιοκαθολική εκκλησία και αντιθέτως πολύ επικερδής για την πόλη, που διένυσε τη χρυσή εποχή της. Από την εγκατάσταση του πρώτου πάπα ο πληθυσμός και η έκταση της πόλης αυξήθηκε σταδιακά. Πολλοί καλλιτέχνες και άνθρωποι των γραμμάτων ακολούθησαν τους πάπες και έτσι η πόλη απέκτησε έναν κοσμοπολίτικο χαρακτήρα, στοιχείο που βοήθησε στη διεύρυνση της πολιτικής της ακτινοβολίας και επιρροής στις γύρω περιοχές. Η ανάπτυξη της πόλης σταμάτησε όταν το 1348 μια επιδημία πανώλης μείωσε σημαντικά τον πληθυσμό, μείωση που συνεχίστηκε με μεγαλύτερο ρυθμό μετά την αποχώρηση του πάπα το 1377. Μετά από μια σύντομη περίοδο ακμής η πόλη πλέον άρχιζε να παρακμάζει.

Νέες επιδημίες πανώλης αποδεκάτισαν ξανά τους κατοίκους της Αβινιόν το 1580 και το 1721 συμβάλλοντας ακόμη περισσότερο στην παρακμή της πόλης. Το 1791, ύστερα από απόφαση της Γαλλικής εθνοσυνέλευσης, που επικυρώθηκε από τον πάπα με τη συμφωνία του Τολεντίνο, η Αβινιόν προσαρτήθηκε στη Γαλλία. Τέλος, το 1942 η πόλη κατελήφθη από τους Γερμανούς και απελευθερώθηκε το 1944.

## Οι πάπες της Αβινιόν

Οι εφτά διαδοχικοί πάπες γαλλικής καταγωγής που έκαναν την Αβινιόν έδρα τους ήταν οι:

## Παραπομπές


## Εξωτερικοί σύνδεσμοι

*  


Κατηγορία:Μνημεία Παγκόσμιας Κληρονομιάς στη Γαλλία
Πανεπιστημιούπολη

thumb|*
Με τον όρο **Πανεπιστημιούπολη** εννοείται κάθε πολεοδομικό συγκρότημα που προσφέρει οικιστικές, διδακτικές και ερευνητικές διευκολύνσεις στους φοιτητές ενός πανεπιστημίου. Η παράδοση της πανεπιστημιούπολης αρχίζει με τα μεσαιωνικά ευρωπαϊκά πανεπιστήμια, όπου οι σπουδαστές και οι καθηγητές ζούσαν και εργάζονταν μαζί σε ένα απομονωμένο περιβάλλον. Η ιδέα της πανεπιστημιούπολης για την ακαδημαϊκή ζωή αργότερα μετανάστευσε στην Αμερική και τα πρώιμα αποικιακά εκπαιδευτικά ιδρύματα δημιουργήθηκαν με βάση το συλλογικό σκωτικό και αγγλικό σύστημα.

## Ελλάδα
Γνωστές και μεγάλες σχετικά πανεπιστημιουπόλεις της Ελλάδος είναι η Πανεπιστημιούπολη του Αριστοτελείου Πανεπιστημίου Θεσσαλονίκης έκτασης 334.000 m2, η Πανεπιστημιούπολη Ζωγράφου στον Δήμο Ζωγράφου της Αθήνας, με δική της συγκοινωνία, η παρακείμενη Πολυτεχνειούπολη Ζωγράφου, οι Πανεπιστημιουπόλεις Άλσους Αιγάλεω με έκταση 60.000 m2 και Αρχαίου Ελαιώνα με έκταση 100.000 m2 του Πανεπιστημίου Δυτικής Αττικής, η πανεπιστημιούπολη Πανεπιστημίου Πατρών, η πανεπιστημιούπολη Δημοκριτείου Πανεπιστημίου Θράκης στα Κιμμέρια Ξάνθης, η Πολυτεχνειούπολη του Πολυτεχνείου Κρήτης, η Πανεπιστημιούπολη του Πανεπιστημίου Ιωαννίνων και η πανεπιστημιούπολη του Πανεπιστημίου Κρήτης στο Ρέθυμνο.

## Παραπομπές σημειώσεις


Κατηγορία:Πανεπιστήμια
Κατηγορία:Σχεδιασμένη δόμηση
Ακταία

Η **ακταία** (επιστ: ***Actaea***) είναι γένος φυτών της οικογένειας των Βατραχιίδων ή Ρανουγκουλίδων (*Ranunculaceae*). Περίπου 10 είδη βρίσκονται στις περιοχές της Ασίας της Βορείου Αμερικής και της Ευρώπης. Πολυετή, ποώδη με πτερωτά φύλλα και μικρά άνθη , καρπό μικρό μαύρο ή κόκκινο συνήθως δηλητηριώδη. 

Το είδος της ακταίας που απαντάται στην Ελλάδα έχει την επιστημονική ονομασία *[[Ακταία η σταχυώδης]]* (*Α. spicata*) και βρίσκεται στα δάση της Βορείων περιοχών της χώρας. Τα άνθη της είναι λευκά και ο βλαστός της φτάνει έως 1 μέτρο ύψος. Το αφέψημα της χρησιμοποιείται κατά της ψωριάσεως των φυτών.

## Εξωτερικοί σύνδεσμοι
* 

Κατηγορία:Βατραχιοειδή
Κατηγορία:Δηλητηριώδη φυτά
Αστρολάβος (αποσαφήνιση)

Με τον όρο **Αστρολάβος** (astrolabe) φέρονται:

*ο Αστρολάβος αρχαίο αστρονομικό όργανο που χρησιμοποιήθηκε έντονα μέχρι την ανακάλυψη του τηλεσκοπίου και του εξάντα.
*Ο Αστρολάβος Αντικυθήρων, αρχαίο εύρημα.
*Ο Αστρολάβος Ιππάρχου, ο αρχαίος σφαιρικός αστρολάβος.
*Ο Ναυτικός αστρολάβος, ο επίσης αρχαίος επίπεδος αστρολάβος.
*Ο Πρισματικός αστρολάβος.
*Ο Αστρολάβος Γαλλική κορβέτα που χάθηκε σε αποστολή, και
*Η Αστρολάβος, Ιστορική κορβέτα που έκανε τον περίπλου της Γης.
71

*Η τρέχουσα σελίδα αφορά το έτος 71 κατά το [[Γρηγοριανό ημερολόγιο]] *

## Γεγονότα

## Γεννήσεις

## Θάνατοι

Κατηγορία:Έτη
72

*Η τρέχουσα σελίδα αφορά το έτος 72 κατά το [[Γρηγοριανό ημερολόγιο]] *

## Γεγονότα
Αρχίζει η κατασκευή του Κολοσσαίου της Ρώμης
## Γεννήσεις

## Θάνατοι

Ο Απόστολος Θωμάς πεθαίνει μαρτυρικά στην Ινδία
Κατηγορία:Έτη
73

*Η τρέχουσα σελίδα αφορά το έτος 73 κατά το [[Γρηγοριανό ημερολόγιο]] *

## Γεγονότα
* 16 Απριλίου - Το εβραϊκό οχυρό Μασάδα καταλαμβάνεται από τους Ρωμαίους, έπειτα από πολιορκία μηνών. Είναι το τελευταίο επεισόδιο στον επτάχρονο Α΄Ιουδαϊκο-Ρωμαϊκό Πόλεμο.

## Γεννήσεις

## Θάνατοι

Κατηγορία:Έτη
75

*Η τρέχουσα σελίδα αφορά το έτος 75 κατά το [[Γρηγοριανό ημερολόγιο]] *

## Γεγονότα

## Γεννήσεις

## Θάνατοι

*Ήρων, Έλληνας μηχανικός και γεωμέτρης

Κατηγορία:Έτη
76

*Η τρέχουσα σελίδα αφορά το έτος 76 κατά το [[Γρηγοριανό ημερολόγιο]] *

## Γεγονότα
*Ο αυτοκράτορας Βεσπασιανός και ο Τίτος γίνονται ύπατοι.

## Γεννήσεις

*24 Ιανουαρίου - Αδριανός, Ρωμαίος αυτοκράτορας

## Θάνατοι

*23 Σεπτεμβρίου - Πάπας Λίνος

Κατηγορία:Έτη
78

*Η τρέχουσα σελίδα αφορά το έτος 78 κατά το [[Γρηγοριανό ημερολόγιο]] *

## Γεγονότα

## Γεννήσεις

## Θάνατοι

*Βολογέσης Α', βασιλιάς της Παρθίας

Κατηγορία:Έτη
79

*Η τρέχουσα σελίδα αφορά το έτος 79 κατά το [[Γρηγοριανό ημερολόγιο]] *

## Γεγονότα
* 23 Ιουνίου - Ο Ρωμαίος αυτοκράτορας Βεσπασιανός πεθαίνει και τα τελευταία του λόγια είναι: "*Νομίζω ότι γίνομαι θεός*". Τον διαδέχεται ο γιος του, Τίτος.
*24 Αυγούστου - Ο Βεζούβιος εκρήγνυται. Η Πομπηία, το Ηράκλειο και οι Σταβίες θάβονται στην ηφαιστειακή τέφρα (σημείωση: αυτή η παραδοσιακή ημερομηνία έχει αμφισβητηθεί και πολλοί μελετητές πιστεύουν ότι το γεγονός συνέβη στις 24 Οκτωβρίου). 

## Γεννήσεις

## Θάνατοι

*23 Ιουνίου - Βεσπασιανός, Ρωμαίος αυτοκράτορας
*25 Αυγούστου - Πλίνιος ο Πρεσβύτερος, Ρωμαίος συγγραφέας

Κατηγορία:Έτη
80

*Η τρέχουσα σελίδα αφορά το έτος 80 κατά το [[Γρηγοριανό ημερολόγιο]] *

## Γεγονότα
Ολοκληρώνεται η κατασκευή του Κολοσσαίου της Ρώμης

## Γεννήσεις

*Πολύκαρπος, επίσκοπος Σμύρνης

## Θάνατοι

Κατηγορία:Έτη
81

*Η τρέχουσα σελίδα αφορά το έτος 81 κατά το [[Γρηγοριανό ημερολόγιο]] *

## Γεγονότα
*14 Σεπτεμβρίου - Ο Δομιτιανός γίνεται αυτοκράτορας της Ρωμαϊκής Αυτοκρατορίας μετά το θάνατο του αδελφού του, Τίτου.
*Κατασκευάζεται η Αψίδα του Τίτου.
*Η περιεκτικότητα σε ασήμι του ρωμαϊκού δηναρίου αυξάνεται σε 92% υπό τον αυτοκράτορα Δομιτιανό, από 81% κατά τη διάρκεια της βασιλείας του Βιτέλλιου. 

## Γεννήσεις

## Θάνατοι

*13 Σεπτεμβρίου - Τίτος, Ρωμαίος αυτοκράτορας

Κατηγορία:Έτη
83

*Η τρέχουσα σελίδα αφορά το έτος 83 κατά το [[Γρηγοριανό ημερολόγιο]] *

## Γεγονότα
* Μάχη στο όρος Γκρόπιους: ο Γναίος  Ιούλιος  Αγρικόλας, κυβερνήτης της Βρετανίας, επικεφαλής μιας δύναμης από λεγεωνάριους και  επικουρικούς εισέβαλε στην Σκωτία για να υποτάξει τις φυλές των Καληδονίων (πιθανή ημερομηνία)
* Στη Ρώμη καθίσταται απαγορευμένος ο ευνουχισμός των σκλάβων

## Γεννήσεις

## Θάνατοι

* Πομπονία Γραικίνα, ευγενής Ρωμαία του 1ου αιώνα 

Κατηγορία:Έτη
84

*Η τρέχουσα σελίδα αφορά το έτος 84 κατά το [[Γρηγοριανό ημερολόγιο]] *

## Γεγονότα
* Η Μάχη στο Όρος Γκρόπιους, ο Γναίος  Ιούλιος  Αγρικόλας, κυβερνήτης της Βρετανίας, επικεφαλής μιας δύναμης από λεγεωνάριους και  επικουρικούς εισβάλει στην Σκωτία για να υποτάξει τις φυλές των Καληδονίων. (πιθανή ημερομηνία)

## Γεννήσεις

## Θάνατοι

* Λουκάς, χριστιανός άγιος, συγγραφέας του ομώνυμου Ευαγγελίου και των Πράξεων των Αποστόλων

Κατηγορία:Έτη
85

*Η τρέχουσα σελίδα αφορά το έτος 85 κατά το [[Γρηγοριανό ημερολόγιο]] *

## Γεγονότα

## Γεννήσεις

## Θάνατοι

Κατηγορία:Έτη
Αστρολάβος Ιππάρχου

Ο **σφαιρικός [[αστρολάβος]]** ή **αστρολάβος Ιππάρχου** ή Ίππαρχου, εκ του ονόματος του εφευρέτη του, που θεωρείται ότι είναι ο Ίππαρχος ο Ρόδιος, αποτελεί αστρονομικό όργανο που το χρησιμοποιούσαν οι αρχαίοι αστρονόμοι.

## Περιγραφή
Ο *σφαιρικός αστρολάβος* αποτελείται από πέντε μεταλλικές στεφάνες σε μορφή δακτυλίων κατά την ακόλουθη διάταξη: μία εξωτερική οριζόντια η οποία εφάπτεται εσωτερικά με δύο άλλες κάθετες μεταξύ τους στεφάνες που συνδέονται μόνιμα. Οι δύο αυτές μόνιμες φέρουν επιπρόσθετα άλλες δύο ομόκεντρες κινητές στεφάνες που συνδέονται κατά διαφορετικό άξονα μεταξύ τους. Οι δύο μόνιμα σταθερές στεφάνες ονομάζονταν η μεν μία «κάθετος κύκλος» η δε άλλη «εκλειπτικός κύκλος».

## Χρήση
Οι σφαιρικοί αστρολάβοι χρησιμοποιήθηκαν από την εποχή του Ιππάρχου και του Πτολεμαίου μέχρι τον 17ο αιώνα. Παράλληλα οι επίπεδοι αστρολάβοι χρησιμοποιήθηκαν περισσότερο για τον καθορισμό του ύψους των αστέρων και ιδίως του Ήλιου και της Σελήνης.

## Δείτε επίσης
* Αστρολάβος
* Αστρολάβος πρισματικός

Αστρολαβος Ι
Κατηγορία:Αστρονομικά όργανα
Αστρολαβος
Κατηγορία:Αρχαία ελληνική αστρονομία
86

*Η τρέχουσα σελίδα αφορά το έτος 86 κατά το [[Γρηγοριανό ημερολόγιο]] *

## Γεγονότα

## Γεννήσεις

*19 Σεπτεμβρίου - Αντωνίνος ο Ευσεβής, Ρωμαίος αυτοκράτορας

## Θάνατοι

Κατηγορία:Έτη
88

*Η τρέχουσα σελίδα αφορά το έτος 88 κατά το [[Γρηγοριανό ημερολόγιο]] *

## Γεγονότα

## Γεννήσεις

## Θάνατοι

*Τιριδάτης Α', βασιλιάς της Αρμενίας

Κατηγορία:Έτη
91

*Η τρέχουσα σελίδα αφορά το έτος 91 κατά το [[Γρηγοριανό ημερολόγιο]] *

## Γεγονότα
### Ανά περιοχή

#### Ρωμαϊκή Αυτοκρατορία
* Ο Μάνιος Ακίλιος Γλάβριος και ο Μάρκος Ούλπιος Τραϊανός γίνονται ύπατοι.
* Ο Πλίνιος ο νεότερος ονομάζεται τριβούνος των πληβείων.

#### Ασία
* Η κινεζική κυβέρνηση επανιδρύει το Προτεκτοράτο των Δυτικών Περιοχών.

### Ανά θέμα

#### Τέχνες και επιστήμες
* Ο Στάτιος περιγράφει την Ρώμη στα ποιήματά του.

## Γεννήσεις

## Θάνατοι

* Γάιος Βιπστάνος Απρονιάνος, Ρωμαίος πολιτικός και κυβερνήτης
* Ιουλία Φλάβια, κόρη του Τίτου, εράστρια του αδερφού του Δομιτιανού (γεν. 64)
* Πούβλιος Βαλέριος Πατρουίνος, Ρωμαίος πολιτικός και κυβερνήτης

Κατηγορία:Έτη
95

*Η τρέχουσα σελίδα αφορά το έτος 95 κατά το [[Γρηγοριανό ημερολόγιο]] *

## Γεγονότα
### Ανά περιοχή
#### Ρωμαϊκή Αυτοκρατορία
* Ο αυτοκράτορας Δομιτιανός και ο Τίτος Φλάβιος Κλεμέντιος γίνονται ύπατοι.
* Ο Δομιτιανός εκτελεί μέλη της συγκλήτου λόγω παρανοϊκών φόβων ότι πρόκειται να τον σκοτώσουν. 
* Ο Ρωμαίος ύπατος Μάνιος Ακίλιος Γλάβριος διατάζεται από τον Δομιτιανό να μεταβεί στην περιοχή του Κολοσσαίου για να παλέψει με ένα λιοντάρι. Αφού σκότωσε το ζώο, ο Δομιτιανός τον εκτελεί.

### Ανά θέμα
#### Επιδημίες
* Στην Ρώμη εμφανίζεται μια σοβαρή μορφή ελονοσίας στις αγροτικές επαρχίες που θα συνεχίσει να υφίσταται για πεντακόσια χρόνια, προερχόμενη από την καλλιέργεια της εύφορης γης στην Καμπανία, η οποία προμηθεύει την πόλη με φρέσκα προϊόντα. Ο πυρετός φέρνει μικρές ομάδες αγροτών στην συνωστισμένη πόλη, φέρνοντας μαζί τους τον ιό της ελονοσίας, μειώνοντας το ποσοστό ζωντανών γεννήσεων στη Ρώμη ενώ στις υπόλοιπες περιοχές αυτά τα ποσοστά αυξήθηκαν.

#### Θρησκεία
* Τελευταία πιθανή ημερομηνία για την συγγραφή του Βιβλίου της Αποκάλυψης.
* Πιθανή ημερομηνία συγγραφής για την συγγραφή της Πρώτης Επιστολής του Πέτρου.

## Γεννήσεις

* Αππιανός της Αλεξάνδρειας, Έλληνας ιστορικός και συγγραφέας (πέθανε το 165)

## Θάνατοι

* Αβίλιος της Αλεξάνδρειας, πατριάρχης Αλεξάνδρειας
* Επαφρόδιτος, Ρωμαίος που ελευθερώθηκε από των Νέρωνα (εκτελέστηκε)
* Φλάβιος Σκόρπος, Ρωμαίος ηνίοχος (γεννήθηκε περίπου το 68)
* Μάνιος Ακίλιος Γλάβριος, Ρωμαίος πολιτικός (εκτελέστηκε)

Κατηγορία:Έτη
97

*Η τρέχουσα σελίδα αφορά το έτος 97 κατά το [[Γρηγοριανό ημερολόγιο]] *

## Γεγονότα
*28 Οκτωβρίου - Ο αυτοκράτορας Νέρβας αναγκάζεται από την Πραιτοριανή Φρουρά να υιοθετήσει τον στρατηγό Μάρκο Ούλπιο Τραϊανό ως κληρονόμο και διάδοχό του.
* Ο Γάιος Κορνήλιος Τάκιτος γίνεται Ύπατος.
* Ο Πάπας Ευάριστος διαδέχεται τον Πάπα Κλήμη Α'.

## Γεννήσεις

## Θάνατοι

Κατηγορία:Έτη
90

*Η τρέχουσα σελίδα αφορά το έτος 90 κατά το [[Γρηγοριανό ημερολόγιο]] *

## Γεγονότα

## Γεννήσεις

## Θάνατοι

*Διοσκουρίδης ο Πεδάνιος, Έλληνας ιατρός

Κατηγορία:Έτη
99

*Η τρέχουσα σελίδα αφορά το έτος 99 κατά το [[Γρηγοριανό ημερολόγιο]] *

## Γεγονότα
### Ευρώπη
#### Ρωμαϊκή Αυτοκρατορία
* Ο αυτοκράτορας Τραϊανός επιστρέφει στην Ρώμη έπειτα από επιθεώρηδη των ρωμαϊκών λεγεώνων στα σύνορα της αυτοκρατορίας στον Ρήνο και τον Δούναβη.
* Απεσταλμένοι από την Αυτοκρατορία των Κουσάν φτάνουν στην Ρωμαϊκή Αυτοκρατορία.
* Ο Ριχίμερος Α' πολεμά εναντίον ενός συνδυασμένου στρατού από Ρωμαίους και Γαλάτες κοντά στο Άαχεν.
* 29 Αυγούστου - Γράφτηκε ο Papyrus Oxyrhynchus 581, ο οποίος καταγράφει την πώληση ενός κοριτσιού-σκλάβας.

## Γεννήσεις

* Νάρκισσος, χριστιανός επίσκοπος Ιεροσολύμων

## Θάνατοι

* Κλήμης Α΄, επίσκοπος Ρώμης

## Παραπομπές


Κατηγορία:Έτη
98

*Η τρέχουσα σελίδα αφορά το έτος 98 κατά το [[Γρηγοριανό ημερολόγιο]] *

## Γεγονότα
*27 Ιανουαρίου - Ο Τραϊανός διαδέχεται το θετό του πατέρα, Νέρβα, ως Ρωμαίος αυτοκράτορας. Υπό την εξουσία του η Ρωμαϊκή Αυτοκρατορία θα φτάσει στη μέγιστη έκτασή της.
*Ο Τάκιτος ολοκληρώνει το *Germania*.

## Γεννήσεις

## Θάνατοι

*27 Ιανουαρίου - Νέρβας, Ρωμαίος αυτοκράτορας
*Απολλώνιος ο Τυανέας, Έλληνας φιλόσοφος

Κατηγορία:Έτη
Μήτις

Η **Μήτις** είναι όνομα προερχόμενο από την Ελληνική μυθολογία και μπορεί να αφορά:

*Μήτις (μυθολογία): Τη θεά, σύζυγο του Δία
*Μήτις (δορυφόρος): Το δορυφόρο του Δία
*9 Μήτις: Αστεροειδής

Κατηγορία:Αποσαφηνίσεις ονομάτων
Ζέφυρος

Ο **Ζέφυρος** στην ελληνική μυθολογία ήταν προσωποποίηση του δυτικού ανέμου (Πουνέντε), ο οποίος εξακολουθεί να αναφέρεται με αυτό το όνομα ακόμα και σήμερα. Θεωρείται γιος της Ηούς και του Αστραίου, αδελφός του Βορέα. Είναι άνεμος απαλός, δίνει δροσιά στα Ηλύσια Πεδία και βοηθάει στη βλάστηση. Παντρεύτηκε τη θεά Ίριδα και αντί για παιδιά απέκτησε τα δύο άλογα του Αχιλλέα, τον Ξάνθο και τον Βαλίο.

## Παραπομπές

## Δείτε επίσης
* Ο αστεροειδής 12923 Ζέφυρος (12923 Zephyr), που ανακαλύφθηκε το 1999, πήρε το όνομά του από τη θεότητα αυτή.

## Εξωτερικοί σύνδεσμοι
*Περί ανέμων

Κατηγορία:Θεότητες του ανέμου
Κατηγορία:Θεότητες της ελληνικής μυθολογίας
Κατηγορία:Άνεμοι
Ανθούριο

Το **ανθούριο** είναι γένος φυτών με πάνω από 700 είδη και ανήκει στην οικογένεια των Αροΐδών.
Από τα δάση της τροπικής Αμερικής προερχόμενο , ανακαλύφτηκε από τον βοτανολόγο Heinrich Wilhelm Schott το 1829.
Πολυετή φυτά , ποώδη , αναρριχώμενα και έρποντα με μακριά και πλατιά φύλλα.
Τα ανθούρια με το πολύ πλούσιο φύλλωμα τους και τα χρωματιστά μεγάλα άνθη τους που μοιάζουν με κρίνα είναι σήμερα από τα πολύ κοινά διακοσμητικά φυτά εσωτερικού χώρου.
Στις ταξιανθίες τους βρίσκει κανείς μεγάλη ποικιλία εντυπωσιακών χρωματισμών.

Κατηγορία:Αγριολούλουδα
Κατηγορία:Αροειδή
Κατηγορία:Καλλωπιστικά φυτά
Κατηγορία:Χλωρίδα της Νότιας Αμερικής